Greek Legal Document

Category: 112

Content:
5α. ΒΑΣΙΛΙΚΟΝ ΔΙΑΤΑΓΜΑ της 5/13 Αυγ. 1940 Περί τρόπου πληρώσεως κενών θέσεων επικούρων κτηνιάτρων. Έχοντες υπ’ όψιν τας διατάξεις του άρθρ. 4 του Νόμ. 248 «περί οργανώσεως της Ζωοτεχνικής και Κτηνιατρικής υπηρεσίας» της 20ής Απρ. 1914 ως και την υπ’ αριθ. 416 ε.ε. γνωμοδότησιν του Συμβουλίου της Επικρατείας, προτάσει του Ημετέρου επί της Γεωργίας Υπουργού απεφασίσαμεν και διατάσσομεν: Άρθρ.1.-1.Προς πλήρωσιν κενών θέσεων επικούρων κτηνιάτρων ο Υπουργός Γεωργίας προκηρύσσει διαγωνισμόν όστις δημοσιεύεται δια της Εφημερίδος της Κυβερνήσεως και δια δύο Εφημερίδων της Πρωτευούσης ένα μήνα τουλάχιστον προ της ενάρξεως του διαγωνισμού. 2.Εν τη προκηρύξει ταύτη ορίζεται η ημέρα ενάρξεως του διαγωνισμού, η ημέρα λήξεως υποβολής αιτήσεων ήτις δέον να είναι τουλάχιστον η εικοστή από της δημοσιεύσεως της προκηρύξεως, και ο αριθμός των προς πλήρωσιν θέσεων. 3.Επανάληψις του προκηρυχθέντος διαγωνισμού δεν επιτρέπεται εκτός μόνον εις την περίπτωσιν της παρ. 3 του άρθρ. 14 του παρόντος Δ/τος. Άρθρ.10.-Προς λύσιν του ζητήματος εκάστου μαθήματος χορηγείται χρονικόν διάστημα δύο ωρών, δια την γραπτήν δοκιμασίαν, δια δε την πρακτικήν τοιαύτην μέχρι 30 λεπτών, δι’ έκαστον υποψήφιον. Άρθρ.11.-1.Αι λύσεις των ζητημάτων αναγράφονται επί χάρτου χορηγουμένου τοις υποψηφίοις δια του Προέδρου της Επιτροπής υπό του Υπουργείου Γεωργίας και φέροντος την σφραγίδα τούτου. Ο χάρτης ούτος φέρει επί κεφαλής τεμάχιον χάρτου αδιαφανούς μετά κολλητικής ουσίας εις τα άκρα αυτού. 2.Ο διαγωνιζόμενος γράφει ευκρινώς και ολογράφως το ονοματεπώνυμόν του υπό το τεμάχιον του αδιαφανούς χάρτου του οποίου επικολλά κατόπιν τας ελευθέρας πλευράς. 3.Βαθμολογείται δια του μηδενός ο υποψήφιος εκείνος εις του οποίου το γραπτόν ήθελον ανευρεθή συνθηματικά σημεία δια των οποίων επιδιώκεται η αναγνώρισις του γράψαντος. 4.Τα παραδιδόμενα γραπτά μονογραφούνται υπό των παρόντων μελών της Εξεταστικής Επιτροπής. Άρθρ.12.-Η πρακτική εξέτασις έπεται της γραπτής και συνίσταται εις την ανάπτυξιν ενός θέματος εκ των εν τη παρ. 3 του άρθρ. 6 του παρόντος Δ/τος οριζομένων. 17.Θ.α.5α Διεύθυνση Κτηνοτροφίας Βαθμολογία–Αποτελέσματα Άρθρ.13.-1.Η ικανότης των διαγωνιζομένων εκτιμάται δια των βαθμών: Άριστα 10 Λίαν καλώς    8 και  9 Καλώς            6 και  7 Μετρίως      3,4 και  5 Κακώς         0,1 και  2 2.Θεωρείται επιτυχών ο λαμβάνων βαθμόν τουλάχιστον καλώς 6 εις το σύνολον των αποτελεσμάτων της τε εγγράφου και πρακτικής δοκιμασίας. 3.Έκαστον μέλος της Εξεταστικής Επιτροπής βαθμολογεί τους εξεταζομένους δια μεν τας πρακτικάς εξετάσεις επί ιδίου χάρτου. δια δε τας γραπτάς επί του χάρτου, εφ’ ου ο εξεταζόμενος συνέθεσε την απόκρισίν του, αρχομένης της βαθμολογίας υπό του νεωτέρου εκ των μελών της εξεταστικής Επιτροπής. 4.Μετά το πέρας της γραπτής εξετάσεως εξάγεται ο μέσος όρος των βαθμών. 5.Αποκλείονται και απορρίπτονται της πρακτικής δοκιμασίας οι μη τυχόντες μέσου βαθμού κατά την γραπτήν τοιαύτην τουλάχιστον 6. 6.Εάν συμπέση δύο υποψήφιοι να λάβωσιν εις το γενικόν εξαγόμενον της τε εγγράφου και πρακτικής δοκιμασίας τον αυτόν αριθμόν η μεταξύ αυτών σειρά ικανότητος κανονίζεται δια κληρώσεως. Άρθρ.14.-1.Μετά το πέρας των εξετάσεων συντάσσεται παρά της εξεταστικής Επιτροπής ο γενικός πίναξ περιλαμβάνων τους κατά το προηγούμενον άρθρον επιτυχόντας κατά σειράν επιτυχίας, η οποία κανονίζεται εκ του μέσου όρου των μέσων βαθμών της γραπτής και πρακτικής εξετάσεως. 2.Ο πίναξ ούτος υπογραφόμενος υπό των μελών της εξεταστικής Επιτροπής τοιχοκολλάται εν αντιγράφω εις το Υπουργείον Γεωργίας, εις ο υποβάλλεται μετά πάντων των σχετικών. 3.Εντός πέντε ημερών από της τοιχοκολλήσεως δικαιούνται οι διαγωνισθέντες να υποβάλλουν ενστάσεις κατά του πίνακος ενώπιον του παρά τω Υπουργείω Γεωργίας Διοικητικού Συμβουλίου το οποίον κρίνον αμετακλήτως επί των υποβαλλομένων ενστάσεων δύναται να ακυρώση ή να προσαρμώση τον πίνακα συμφώνως προς τα επί των ενστάσεων υπ’ αυτής αποφασισθέντα δια παράβασιν ουσιώδους διατάξεως του παρόντος Δ/τος ή Νόμου επιδρώσης εις το αποτέλεσμα του διαγωνισμού. 4.Η απόφασις του Διοικητικού Συμβουλίου ήτις πρέπει να είναι ητιολογημένη υποβάλλεται εις τον Υπουργόν Γεωργίας, ο οποίος ενεργεί τον διορισμόν των επιτυχόντων υποψηφίων κατά σειράν επιτυχίας εις τας κενάς θέσεις δι’ ας προεκηρύχθη ο διαγωνισμός ως και εις όσας έχουν κενωθή μέχρι της ημέρας καθ’ ην γίνονται οι διορισμοί. 5.Ο καταρτισθείς πίναξ των επιτυχόντων εις τον διαγωνισμόν ως κυρούται υπό του Διοικητικού Συμβουλίου ισχύει δι’ εν έτος. Άρθρ.16.-1.Οι νεοδιοριζόμενοι επίκουροι Κτηνίατροι προ της μεταβάσεώς των εις την έδραν των παραμένουσιν επί δίμηνον ή εν Αθήναις ή εν Θεσσαλονίκη υποχρεούμενοι κατά μεν τον πρώτον μήνα να παρακολουθήσωσι σχετικάς ασκήσεις παρά τω Κτηνιατρικώ Μικροβιολογικώ Ινστιτούτω του Υπουργείου Γεωργίας ή τω εν Θεσσαλονίκη παραρτήματι αυτού, κατά δε τον δεύτερον μήνα να υπηρετήσωσι παρά τω Νομοκτηνιατρικώ Γραφείω Αττικοβοιωτίας ή Θεσσαλονίκης ασκούμενοι πρακτικώς εις την Κρεωσκοπίαν και αστυκτηνιατρικήν υπηρεσίαν. 2.Κατά τον χρόνον της εν Αθήναις ή Θεσσαλονίκη διμήνου παραμονής των προσκολλώνται ούτοι δι’ υπηρεσίαν εις τα αυτόθι Νομοκτηνιατρικά Γραφεία. Άρθρ.17.-Καταργείται το άρθρ. 7 του Β.Δ/τος «περί διαγωνισμού Νομοκτηνιάτρων και επικούρων Κτηνιάτρων της 14ης Ιουλ. 1914 «περί εκτελέσεως του Νόμ. 248 «περί οργανώσεως της Ζωοτεχνικής και Κτηνιατρικής υπηρεσίας. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. (Μετά την σελ. 586(α) Σελ. 586,01 99-57 Διεύθυνση Κτηνοτροφίας 17.Θ.α.5α 17.Θ.α.5α Διεύθυνση Κτηνοτροφίας Άρθρ.2.-1.Οι επιθυμούντες να διαγωνισθώσιν οφείλουσι να υποβάλωσι προς το επί της Γεωργίας Υπουργείον (Τμήμα Κτηνιατρικόν) άπαντα τα κατωτέρω δικαιολογητικά εντός της υπό της προκηρύξεως του Διαγωνισμού ορισθείσης ημέρας υποβολής αιτήσεων. α)Πιστοποιητικόν της αρμοδίας Δημοτικής ή Κοινοτικής Αρχής ότι κέκτηνται την Ελληνικήν Ιθαγένειαν, μη γιγνομένων δεκτών εις τον διαγωνισμόν των αγόντων ηλικίαν άνω των 30 ετών. Εις το Πιστοποιητικόν τούτο δέον να επικολληθή η φωτογραφία του υποψηφίου τεθεωρημένη υπό της Αρχής ταύτης. β)Πιστοποιητικόν του αρμοδίου Στρατολογικού Γραφείου ότι εξεπλήρωσαν την στρατιωτικήν αυτών υποχρέωσιν ή ότι απηλλάγησαν νομίμως ταύτης ουχί όμως λόγω σωματικής ανικανότητος. γ)Πιστοποιητικόν του αρμοδίου γραφείου Ποινικού Μητρώου περί της ποινικής των καταστάσεως. δ)Βεβαίωσιν ότι κατέθεσαν αίτησιν εκδόσεως πιστοποιητικού κοινωνικών φρονημάτων. ε)Πιστοποιητικόν υγείας και αρτιμελείας αυτών το προβλεπόμενον υπό του άρθρ. 27 του υπ’ αριθ. 1959/39 Α. Νόμου «περί αδειών των Πολιτικών Δημοσίων υπαλλήλων κλπ.». ς)Πρωτότυπον ή κεκυρωμένον αντίγραφον του Κτηνιατρικού αυτών διπλώματος. ζ)Άδειαν ή επίσημον πιστοποιητικόν αδείας εξασκήσεως του Κτηνιατρικού επαγγέλματος εν Ελλάδι. η)Δύο φωτογραφίας. 2.Τα μεν υπό στοιχεία γ΄, δ΄ και ε΄ πιστοποιητικά δέον να φέρωσι χρονολογίαν ουχί προγενεστέραν του τριμήνου από της ημερομηνίας προκηρύξεως του διαγωνισμού το δε υπό στοιχείον α΄ πιστοποιητικόν ουχί προγενεστέραν του εξαμήνου από της ημερομηνίας της προκηρύξεως του διαγωνισμού. Άρθρ.3.-1.Ουδείς γίνεται δεκτός εις τον διαγωνισμόν εάν δεν υποβάλη άπαντα τα ως άνω καθοριζόμενα δικαιολογητικά πλήρως συντεταγμένα και εντός της υπό της προκηρύξεως του διαγωνισμού ορισθείσης ημέρας λήξεως υποβολής αιτήσεων. 2.Τα πιστοποιητικά ταύτα επιστρέφονται τη αιτήσει των εις τους αποτυγχάνοντας ή αποκλειομένους οπωσδήποτε του διαγωνισμού, μετά την κύρωσιν των αποτελεσμάτων αυτού, εξαιρέσει του πιστοποιητικού των κοινωνικών φρονημάτων, όπερ μετά της αιτήσεως παραμένει εις τον φάκελλον του διαγωνισμού. Εξεταστική Επιτροπή Άρθρ.4.-1.Ο διαγωνισμός ενεργείται ενώπιον τετραμελούς εξεταστικής Επιτροπής απαρτιζομένης ως εξής: α)Εκ του Διευθυντού του Κτηνιατρικού Μικροβ. Ινστιτούτου του Υπουργείου Γεωργίας. β)Εκ του Τμηματάρχου της Κτηνιατρικής Υπηρεσίας του Υπουργείου Γεωργίας. γ)Εκ του Τμηματάρχου Ιπποπαραγωγής του Υπουργείου Γεωργίας, εφ’ όσον ούτος τυγχάνει Κτηνίατρος, ή υπό ετέρου Κτηνιάτρου δημοσίου υπαλλήλου έχοντος τον βαθμόν τουλάχιστον του Τμηματάρχου α΄ τάξεως. δ)Εκ του Επιθεωρητού της Α΄ Κτηνιατρικής Περιφερείας Αθηνών. 2.Τούτους απόντας ή κωλυομένους αναπληρούσιν οι νόμιμοι αυτών αναπληρωταί Κτηνίατροι και εν ελλείψει τούτων έτεροι Κτηνίατροι πολιτικοί μόνιμοι δημόσιοι υπάλληλοι έχοντες βαθμόν         τουλάχιστον        Τμηματάρχου        Α΄ (Αντί της σελ.585) Σελ.585(α) 99-55 Διεύθυνση Κτηνοτροφίας 17.Θ.α.5-5α τάξεως οριζόμενοι δι’ αποφάσεως του Υπουργού της Γεωργίας. 3.Πρόεδρος της Επιτροπής είναι ο εκάστοτε κατά βαθμόν ανώτερος μετέχων αυτής και μεταξύ ισοβάθμων ο εν τη δημοσία υπηρεσία αρχαιότερος. 4.Ως γραμματεύς της Επιτροπής διορίζεται δι’ αποφάσεως του Υπουργού της Γεωργίας εις εκ των παρά τω Κτηνιατρικώ Τμήματι του Υπουργείου Γεωργίας υπηρετούντων διοικητικών υπαλλήλων. Άρθρ.5.-Ληξάσης της προθεσμίας υποβολής αιτήσεων, ο Πρόεδρος της Επιτροπής μετά των λοιπών μελών εξετάζουσι ταύτας ελέγχοντες και τα επισυναπτόμενα αυταίς δικαιολογητικά και δια πρακτικού των 1)Απορρίπτουσι τας αιτήσεις εκείνων οίτινες δεν συνεμορφώθησαν προς τας διατάξεις του άρθρ. 2 του παρόντος Δ/τος ή δεν κέκτηνται τα νόμιμα προσόντα. 2)Αποκλείουσι του διαγωνισμού τους κριθέντας σωματικώς ανικάνους δι’ ητιολογημένης αποφάσεώς των λαμβανομένης επί τη βάσει του κατά το εδάφ. ε΄ της παρ. 1 του άρθρ. 2 του παρόντος προσαχθέντος πιστοποιητικού και 3)Καλούσι μόνον τους κριθέντας ικανούς όπως λάβωσι μέρος εις τον διαγωνισμόν. Τρόπος εξετάσεως. Εξεταστέα μαθήματα Άρθρ.6.-1.Ο διαγωνισμός ενεργείται, εν τακτώ χρόνω και τόπω υπό της εξεταστικής Επιτροπής οριζομένοις γραπτώς και πρακτικώς επί των κάτωθι μαθημάτων: και γραπτώς μεν επί: α)της εσωτερικής παθολογίας, θεραπευτικής και κτηνιατροδικαστικής. β)της Επιζωοτολογίας μετά της σχετικής μικροβιολογίας και της υγειονομικής κτηνιατρικής νομοθεσίας. γ)της υγιεινής των κατοικιδίων ζώων και ζωοτεχνίας, και δ)της χειρουργικής παθολογίας και μαιευτικής. Πρακτικώς δε: α)Επί νοσούντος ζώου. β)Επί της στοιχειώδους μικροβιολογίας και μικροσκοπικής τέχνης και γ)Επί της κρεωσκοπίας και του ελέγχου προϊόντων ζωϊκής προελεύσεως. Άρθρ.7.-Καταρτισθέντος του καταλόγου, ως προβλέπουν οι διατάξεις του άρθρ. 5 του παρόντος ο Πρόεδρος της Επιτροπής δια γνωστοποιήσεώς του καλεί τους κεκτημένους τα προσόντα να λάβωσι μέρος εις τον διαγωνισμόν. Σελ.586(α) 99-56 Άρθρ.8.-1.Το προς λύσιν ζήτημα δια τον έγγραφον διαγωνισμόν είναι το αυτό δι’ άπαντας τους διαγωνιζομένους, ορίζεται δε τούτο ως έπεται: Αποχωρούντων της αιθούσης των εξετάσεων του τε Προέδρου και λοιπών μελών, έκαστον των μελών της Επιτροπής αναγράφει ανά εν ζήτημα εκ του εξετασθησομένου μαθήματος εις τρία δελτία, θέτον την υπογραφήν του εφ’ εκάστου δελτίου. Άπαντα τα δελτία πτυσσόμενα ομοιομόρφως τίθενται εντός κληρωτίδος. 2.Προσελθόντων δε αύθις εν τη αιθούση ο Πρόεδρος καλεί ένα εκ των υποψηφίων υποδεικνυόμενον παρά των ιδίων ίνα εξαγάγη εκ της κληρωτίδος τρία δελτία, τα επ’ αυτών δε αναγραφόμενα ζητήματα είναι τα προς λύσιν προκείμενα. Εκ των τριών ζητημάτων οι υποψήφιοι προβαίνουν εις την λύσιν των δύο. 3.Η αυτή διαδικασία ακολουθείται εφ’ όλων των μαθημάτων. Άρθρ.9.-Οι μη προσελθόντες μέχρι τέλους της εκφωνήσεως του ζητήματος οιουδήποτε μαθήματος αποκλείονται του διαγωνισμού.